Държавен вестник, бр. 80, 2013 г., стр. 44

СТР.  44	
Д Ъ Р Ж А В Е Н  В Е С Т Н И К 	
БРОЙ  80
технологията за демонтаж и необходимата 
квалификация на специалистите и работни­
ците, ангажирани с демонтажа;
2. повърхностно запечатване на депото, 
което се извършва в съответствие с проекта 
за изграждане на горния изолиращ екран, 
включително техническата и биологичната 
рекултивация и предвидените противоеро­
зионни и противосвлачищни мероприятия.
Чл. 44. (1) Операторът трябва да осъщест­
вява поддръжката и следексплоатационните 
грижи за площадката на депото, в т.ч. контрол 
и наблюдение на параметрите на околната 
среда, за срок не по-кратък от 30 години след 
закриване на депото или за друг срок, опре­
делен по преценка на компетентния орган с 
условията на разрешението за извършване на 
дейности с отпадъци или на комплексното 
разрешително, като се отчита потенциалната 
опасност от депото за човешкото здраве и 
околната среда.
(2) Наблюдението на параметрите на окол­
ната среда по ал. 1, свързани с поддръжката 
и следексплоатационните грижи за площад­
ката на депото, се извършва от оператора на 
депото в съответствие с плана за контрол и 
мониторинг по приложение № 3.
(3) При замърсяване или увреждане на 
околната среда над допустимите норми, уста­
новени при изпълнение на плана за контрол 
и мониторинг, операторът информира свое­
временно компетентните органи и изпълнява 
за своя сметка и в срок техните предписания 
за отстраняване на отрицателните последици.
Г л а в а  т р е т а
ДРУГИ СЪОРЪЖЕНИЯ И ИНСТАЛАЦИИ 
ЗА ОПОЛЗОТВОРЯВАНЕ И ОБЕЗВРЕЖ­
ДАНЕ НА ОТПАДЪЦИ
Раздел I
Изисквания към съоръженията и инсталации­
те за биологично третиране на биоразградими 
отпадъци
Чл. 45. (1) За биологичното третиране на 
биоразградими отпадъци се изграждат съо­
ръжения и инсталации за:
1. компостиране;
2. анаеробно третиране;
3. механично биологично третиране.
(2) Съоръженията и инсталациите за биоло­
гично третиране на биоразградими отпадъци 
се разполагат:
1. на открити и покрити площадки;
2. в затворени помещения.
(3) Методът за биологично третиране на 
биоразградими отпадъци се определя в за­
висимост от:
1. състава на отпадъците, в т.ч. морфо­
логичен състав, способност за биохимично 
разграждане, рН на средата, съотношението 
въглерод/азот, наличие на токсични съедине­
ния, активност и вид на микроорганизмите, 
наличие на биогенни елементи и съдържание 
на вода;
2. възможностите на отделните съоръжения 
и инсталации за създаване на оптимални ус­
ловия за биологично третиране за определен 
отпадък по вид и състав, в т.ч. температура 
на средата, начин на провеждане на процеса, 
начин на подготовка на отпадъците, време 
за протичане на процеса, възможности за 
използване на крайния продукт.
(4) Съоръженията и инсталациите за 
биологичното третиране на биоразградими 
отпадъци трябва да удовлетворяват следните 
изисквания:
1. биологичното третиране да се извършва 
по начин, при който се минимизира вредното 
въздействие върху човешкото здраве и околна­
та среда от газовите емисии и от замърсяване 
на повърхностните или подземните води;
2. биологичното третиране да се извършва 
при спазване на конкретната технология с 
оглед получаване на компост и ферментаци­
онни продукти, подходящи за подобряване на 
качеството и характеристиките на почвата, 
както и на другите крайни продукти, резултат 
от съответната технология.
Чл. 46. Оползотворяването на биоразгра­
дими отпадъци чрез биологично третиране 
се предвижда като комплексен обект, който 
може да включва:
1. основни съоръжения или инсталации за 
биологично третиране, в т.ч.:
а) открити или покрити площадки за ком­
постиране в статични купове, купове с фор­
сирана аерация и/или с механично обръщане;
б) биореактори – хоризонтални или верти­
кални, с прекъснат или непрекъснат режим на 
работа, статични или динамични, клетъчни 
(биоклетки), пистови, биотунели, с въртящ се 
цилиндър и др.;
в) мезофилни и термофилни ферментатори;
г) инсталации за оползотворяване на биогаз;
2. спомагателни съоръжения и инсталации, 
в т.ч. за:
а) предварително третиране на отпадъци­
те – инсталации за нарязване, раздробяване, 
сепариране, претоварване, пресяване и др.;
б) аериране с депресия или компресия;
в) складиране, пресяване, претоварване, 
пакетиране на получения продукт и др.;
г) очистване на въздуха и филтриране на 
неприятни миризми – биофилтри, скрубери 
и др.;
д) оформяне на материала в купчини, 
тунели и др. в зависимост от технологията –  
смесители, транспортни ленти, елеваторни 
машини, насипващи устройства и др.;
е) механично аериране – разбъркващи и 
обръщащи машини;
ж) очистване на биогаза от примеси;